સચિન તેંડુલકરનું માનવું છે કે એશિયા કપમાં ધોનીનાં શોટનો જે અવાજ આવી રહ્યો છે તે ટી-20 વર્લ્ડ કપ માટે સકારાત્મક છે. સચિને કહ્યું કે વિશ્વનો કોઇ પણ ખેલાડી પોતાની ક્રિકેટ કારકિર્દી દરમિયાન હંમેશા સારા ફોર્મમાં નથી રહેતો. કારણ કે તેને પણ થાક લાગતો હોય છે તે પણ માણસ છે મશીન નહી. મે ધોનીનાં બેટથી બોલ ટકરાવા દરમિયાન થયેલો અવાજ સાંભળ્યો હતો. તે અવાજ અનુભવીને મને લાગ્યું કે આ કોઇ અલગ જ અવાજ છે. આ અવાજ પરથી સંકેત મળી રહ્યા છે કે તેની માનસિકતા બદલાઇ ચુકી છે.